# Σιάτλ

| Σιάτλ, Ουάσινγκτον  Seattle, Washington |
| --- |
|  |
|

|  |  |
| --- | --- |
|  Σημαία |  Σφραγίδα |
|  Έμβλημα |

 |
| Παρωνύμιο: Emerald City, Queen City και Jet City |
| Ρητό: The City of Flowers και The City of Goodwill |
| Σιάτλ
47°36′18″N 122°19′48″W |
|  |
| Χώρα | Ηνωμένες Πολιτείες Αμερικής |
| Πολιτεία | Ουάσινγκτον |
| Διοικητική υπαγωγή | κομητεία Κινγκ |
| Ίδρυση | 13  Νοεμβρίου 1851 |
| Διοίκηση |
|  • Mayor of Seattle | Katie Wilson (από 2026) |
|  • Μέλος του/της | Δίκτυο Δημιουργικών Πόλεων |
| Έκταση | 367.97 km2 |
| Υψόμετρο | 53μ. |
| Πληθυσμός | 776.551 |
| Ταχ. κωδ. | 98101, 98102, 98103, 98104, 98105, 98106, 98107, 98108, 98109, 98111, 98112, 98113, 98114, 98115, 98116, 98117, 98118, 98119, 98121, 98122, 98124, 98125, 98126, 98127, 98129, 98131, 98133, 98134, 98136, 98138, 98139, 98141, 98144, 98145, 98146, 98148, 98154, 98155, 98158, 98160, 98161, 98164, 98165, 98166, 98168, 98170, 98174, 98175, 98177, 98178, 98181, 98185, 98188, 98190, 98191, 98194, 98195, 98198 και 98199 |
| Τηλ. κωδ. | 206 |
| Ζώνη ώρας | UTC−08:00 (επίσημη ώρα) ζώνη ώρας Ειρηνικού UTC−07:00 (θερινή ώρα) |
| Ιστότοπος | Επίσημος ιστότοπος |
|  Σχετικά πολυμέσα |
|

Το **Σιάτλ** (αγγλικά: *Seattle*‎‎), είναι πόλη των ΗΠΑ, η μεγαλύτερη της πολιτείας Ουάσινγκτον και το σημαντικότερο αστικό και οικονομικό κέντρο στα βορειοδυτικά της χώρας. Επίσης, είναι έδρα και μεγαλύτερη πόλη της κομητείας Κινγκ.

Ο πληθυσμός της πόλης του Σιάτλ, ανέρχεται (σύμφωνα με εκτιμήσεις για το 2021), σε 800,000 κατοίκους, ενώ ο πληθυσμός της μητροπολιτικής περιοχής του Σιατλ, ξεπερνά τους 4,069,180 κατοίκους (2021).

## Γεωγραφία

Το Σιάτλ είναι κτισμένο στην ακτή του *όρμου Έλιοτ* μέσα στον *Πιούτζετ Σάουντ* (μια στενή λωρίδα του Ειρηνικού ωκεανού που εισχωρεί στην πολιτεία της Ουάσινγκτον). Στα ανατολικά του βρίσκεται η *λίμνη Ουάσινγκτον* που μέσω ενός τεχνητού καναλιού συνδέεται με τον *Πιούτζετ Σάουντ*. Το υψόμετρο της πόλης κυμαίνεται από 0 ως 158 μέτρα, καθώς περιλαμβάνει αρκετούς λόφους (που συχνά καταμετρούνται ως εφτά όπως και στη Ρώμη και την Κωνσταντινούπολη). Η μορφολογία του εδάφους στο κέντρο της πόλης έχει αλλάξει τεχνητά μέσω χωματουργικών εργασιών. Από αυτές τις εργασίες έχει προκύψει και ένα τεχνητό νησί, το *Χάρμπορ Άιλαντ*.

Χάρτης της πόλης
### Μητροπολιτική περιοχή

Το Σιάτλ είναι το κέντρο μιας μεγάλης μητροπολιτικής περιοχής που εκτείνεται στις πυκνοκατοικημένες ακτές του *Πιούτζετ Σάουντ*. Ο συνολικός πληθυσμός ξεπερνά τα 3 εκατομμύρια. Άλλες σημαντικές πόλεις είναι οι Τακόμα, *Μπελβί*, *Έβερετ*, Ρέντμοντ και Ολύμπια (η πρωτεύουσα της πολιτείας).

## Ιστορία

Η σύγχρονη ιστορία του Σιάτλ θεωρείται ότι ξενικά το 1851 όταν έφτασαν στην περιοχή τα μέλη της οικογένειας *Ντένι*. Η επίσημη ίδρυση έγινε το 1869 όταν και ο πληθυσμός ήταν περίπου 1.000 κάτοικοι. Το 1889 μια μεγάλη πυρκαγιά κατέστρεψε σχεδόν ολόκληρο το κέντρο της πόλης. Η ανοικοδόμηση έγινε πολύ γρήγορα και με το εργατικό δυναμικό που προσέλκυσε ο πληθυσμός της πόλης αυξήθηκε. Η οικονομία άνθησε μετά την ανακάλυψη χρυσού στον ποταμό Κλοντάικ το 1896. Ο πυρετός του χρυσού που ακολούθησε έφερε πολλούς μετανάστες στην πόλη και την κατέστησε το δυναμικότερο κέντρο των βορειοδυτικών ΗΠΑ. Στις αρχές του 20ού αιώνα έγινε σειρά έργων που αύξησαν την έκταση της πόλης καθώς και η διάνοιξη του καναλιού που ένωσε τη *λίμνη Ουάσινγκτον* με τον *Πιούτζετ Σάουντ*.

Το 1962 η πόλη διοργάνωσε την παγκόσμια έκθεση (*Century 21 Exposition*). Στα πλαίσια της έγιναν αρκετά έργα που άλλαξαν τη μορφή της πόλης, ανάμεσά τους και η κατασκευή του πύργου *Space Needle* («Διαστημική Βελόνα») που είναι το πιο αναγνωρίσιμο μνημείο του Σιάτλ.

Το 1999 έγινε η σύνοδος του Παγκόσμιου Οργανισμού Εμπορίου που συνοδεύτηκε από μαζικές διαδηλώσεις εναντίον της παγκοσμιοποίησης και επεισόδια στους δρόμους της πόλης.

## Οικονομία

Η οικονομία της πόλης είναι στενά συνδεδεμένη με την αεροναυπηγική εταιρία Μπόινγκ που ιδρύθηκε εκεί. Η έδρα της σήμερα είναι στο Σικάγο αλλά μεγάλο μέρος της παραγωγής παραμένει στο Σιάτλ και είναι ένας από τους μεγαλύτερους εργοδότες της πόλης. Πιο πρόσφατα έχει αναπτυχθεί ο τομέας των νέων τεχνολογιών με εταιρίες όπως η Microsoft (τα κεντρικά της είναι στο προάστιο Ρέντμοντ) και η *Amazon.com*. Το Σιάτλ έχει τη φήμη μιας πόλης με μεγάλη κατά κεφαλή κατανάλωση καφέ. Εκεί βρίσκεται η έδρα της εταιρίας *Starbucks*.

Το λιμάνι του Σιάτλ είναι ένα από τα σημαντικότερα στον Ειρηνικό Ωκεανό. Έχει μεγάλη εμπορευματική αλλά και τουριστική κίνηση, καθώς εξυπηρετεί πάνω από 200 κρουαζιερόπλοια τον χρόνο.

## Διοίκηση

Δήμαρχος από την 1η Ιανουαρίου 2022 είναι ο Μπρους Χάρελ (Δημοκρατικός).

## Πολιτισμός

Εκτός από οικονομικό το Σιάτλ είναι και σημαντικό πολιτιστικό κέντρο. Ιδιαίτερα φημισμένη είναι η συμφωνική ορχήστρα της πόλης. Η πόλη έχει επίσης μια αρκετά ανεπτυγμένη θεατρική σκηνή.

Τη δεκαετία του 1990 το Σιάτλ έγινε γνωστό ως η πατρίδα της μουσικής γκραντζ. Σημαντικά συγκροτήματα που σχηματίστηκαν εκεί είναι οι Nirvana, Pearl Jam, Soundgarden, Mudhoney και Alice in Chains.

## Διοίκηση

Δήμαρχος της πόλης είναι η Κέιτι Γουίλσον από 1η Ιανουαρίου 2026.

## Φωτοθήκη

* Άποψη του κέντρου του Σιάτλ
* Άποψη του Σιάτλ από το Πάρκο Κέρι
* Η «Διαστημική Βελόνα» (Space Needle)
* Η βιβλιοθήκη του Σιάτλ
* Το Δημαρχείο του Σιάτλ
* Το Πανεπιστήμιο της Ουάσινγκτον
* Ο κόλπος Έλιοτ

## Παραπομπές

## Εξωτερικοί σύνδεσμοι

* Επίσημη ιστοσελίδα (Αγγλικά)